Matthew Caruana Galizia ingħata ġieħ mill-Istati Uniti bħala n-nominat tal-Ambaxxata tal-Istati Uniti għall-premju taċ-Ċampion Internazzjonali Kontra l-Korruzzjoni tas-Segretarju tal-Istat Amerikan. Gwendolyn "Wendy" Green, Chargé d'Affaires fl-Ambaxxata tal-Istati Uniti, qalet kif dan il-premju jonora individwi li ħadmu bla heda, ħafna drabi fil-konfront ta' diffikultajiet, biex jiddefendu t-trasparenza, jiġġieldu l-korruzzjoni, u jiżguraw kontabilità f'pajjiżihom stess. L-Ambaxxata Amerikana għażlet lill-Caruana Galizia, it-tifel tal-ġurnalista Daphne Caruana Galizia minħabba x-xogħol tiegħu fl-investigazzjonjiet f'reati finanzjarji, ħasil tal-flus, u evażjoni tat-taxxa. Caruana Galizia kien inġinier ewlieni, fl-International Consortium of Investigative Journalists (ICIJ), li ħadem fuq sitt investigazzjonijiet kbar ta' korruzzjoni globali: Offshore Leaks Swiss Leaks Luxembourg Leaks Fatal Extraction Panama Papers Paradise Papers Fl-2017, l-ICIJ, inkluż Caruana Galizia u l-kollegi tiegħu, ingħatgħu l-Premju Pulitzer għal-Explanatory Reporting. L-Ambaxxata Amerikana qalet kif ix-xogħol tiegħu kien strumentali biex iġiegħel lill-gvernijiet jaqdu l-impenji tagħhom għal standards internazzjonali kontra l-korruzzjoni. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6051b8c5d6f98_rand.td-a-rec-img{text-align:left}.td_uid_3_6051b8c5d6f98_rand.td-a-rec-img img{margin:0 auto 0 0}